ডাব্লিউডাব্লিউই হল অব ফেম (২০১৯)
২০১৯ ডাব্লিউডাব্লিউই হল অব ফেম ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) দ্বারা প্রযোজিত একটি পেশাদার কুস্তি অনুষ্ঠান ছিল, যেখানে ডাব্লিউডাব্লিউই হল অব ফেমের বিংশ শ্রেণিকে অন্তর্ভুক্ত করেছে। এই অনুষ্ঠানটি ২০১৯ সালের ৬ই এপ্রিল তারিখে রেসলম্যানিয়া ৩৫ আয়োজনের পূর্ববর্তী রাতে মার্কিন যুক্তরাষ্ট্রের নিউ ইয়র্কের ব্রুকলিনের বার্কলেস সেন্টারে অনুষ্ঠিত হয়েছে। কোরি গ্রেভস এবং রেনে ইয়াং এই অনুষ্ঠানের উপস্থাপনা করেছেন। এই বছরের হল অব ফেম অন্তর্ভুক্তির মূল আকর্ষণ ছিল ডি-জেনারেশন এক্স। এছাড়াও দ্য হঙ্কি টঙ্ক ম্যান, টরি উইলসন, ব্রুটাস বিফকেক, দ্য হার্ট ফাউন্ডেশন এবং সু অ্যাইচিসনের মতো ব্যক্তিবর্গ এই বছরের হল অব ফেমে অন্তর্ভুক্ত হয়েছেন।